Danaw Leonard

Ti Danaw Leonard ket bassit a nasadiwa a danum nga abut ti bulkan a danaw idiay Bantay Leonard (ammo pay a kas ti Leonard Kniaseff), ket maysa nga kompleks ti andesitiko-aginggana ti-dasitiko nga estratobulkan iti Kabambantayan ti Leonard a mabirukan iti 60 km nga amianan a daya ti Siudad ti Davao, Probinsia ti Davao del Norte, Filipinas.

 Taudan 
Ti bulkaniko nga aktibidad ket nangrugi idi 1.1 a tawtawen ti napalabas iti lugar ken dagiti serye dagiti simborio ti lava iti rehion a nangpalikmut ti danaw ket napartuat idi agarup a 290,000 a tawtawen ti napalabas. Maysa kadagiti kadakkelan kadagitoy a simborio ket narebba ken nangibati iti kaldera a napunno ti danum kalpasan kadagiti napalabas a panawen ken nangbaliw iti nasadiwa a danum a makapabael a mangsuporta iti biag. Dagiti solpatara a rimmuar iti abagatan a laud a ngarab ket nangipakpakita a ti uneg ti daytoy a danaw ket ti matmaturog nga aktibo a bulkan. Dagiti aktibo a solpatara, pumarola, ken dagiti napudot nga ubbog ket mabirukan pay iti termal a lugar ti Amacan-Gopod iti abagatan ti danaw. Ti termal a lugar ti Manat ket mabirukan iti amianan ti Danaw Leonard.

 Dagiti singsingaen ken dagiti pangta 
Ti igid ti danaw ket nakaro a nalan-akan a kas resulta dagiti aktibidad ti tao kadagiti akin-ngato a bakras iti taudan ti danum, a naisangsangayan kadagiti panagaramid ti kalsada, panagbalbaliw ti agrikultura ken panagtarikayo. Dagiti panangibelleng kadagiti rugit ti mina ket addaan iti dagus a nakaro nga impakto kadagiti rekurso ti danaw. Ti populasion ti buaya ti Filipinas (Crocodylus mindorensis) iti daytoy a danaw ket naisagmak gapu kadagiti agdama a nakaro a nga aktibidad ti tao; dagiti nangruna a pangta kadagiti sebbangan ket mapardasan gapu ti pannakalan-ak ti danaw, dagiti maiparparit a panaganup, dagiti rugit ti pestisidio ken dagiti pannakadadael ti natural a mulmula iti igid ti danaw.

 Dagiti nagibasaran 
Datos ti Danaw Leonard

Leonard